钦定古今图书集成/明伦汇编/闺媛典/第067卷 > 严某妻许氏
## 钦定古今图书集成/明伦汇编/闺媛典/第067卷 > 严某妻许氏

按《明外史列女传》：“许氏，松江人，其父名初，赘严氏子
为婿。严饮博，不治生，诸博徒聚谋曰：‘若妇少艾，曷不
共我辈，懽日可得钱治酒’。严即以意诲妇，妇叱之，屡
加棰挞，不从。一日，诸恶少以酒肴进，妇走避邻妪家，
泣顾怀中女曰：‘而父不才，吾安能䩄颜自存，俟汝之
成也’。少间，闻阖户声，妪往觇之，妇拔刀刎，刭仆地矣。”
妪惊报。初初挈医来视，取熟鸡皮封之，复抓去。明旦
气绝，年二十五。